คณาวุฒิ ไตรพิพัฒนพงษ์

คณาวุฒิ ไตรพิพัฒนพงษ์ (เกิด 4 ธันวาคม พ.ศ. 2540) ชื่อเล่น กลัฟ เป็นนักแสดง นายแบบ และนักร้องชาวไทยเชื้อสายจีน สังกัดช่อง 3 เอชดี มีผลงานสร้างชื่อจากการรับบท "ไทป์" จากซีรีส์เรื่อง "เกลียดนักมาเป็นที่รักกันซะดีๆ"
ประวัติ.
คณาวุฒิ ไตรพิพัฒนพงษ์ เดิมมีชื่อจริงว่า "ณัฐรินทร์" เกิดเมื่อวันที่ 4 ธันวาคม พ.ศ. 2540 ณ โรงพยาบาลจุฬาลงกรณ์ เขาเป็นบุตรชายคนเล็กของครอบครัว มีพี่สาว 1 คน เขามีชื่อเล่นเดิมว่า "กัฟ" ที่มาจากชื่อธุรกิจของบิดา คือ GRACE UNION PRODUCTS โดยการนำเอาตัวอักษรข้างหน้า G U P มารวมกันเป็นคำว่า "กัฟ" โดยภายหลังเปลี่ยนเป็น "กลัฟ" เพื่อต้องให้ชื่อมีความหมาย โดยคำอังกฤษว่า GULF แปลว่า อ่าว สำเร็จการศึกษาระดับประถมศึกษาจาก โรงเรียนบูรณะศึกษา ระดับชั้นมัธยมศึกษาจาก โรงเรียนสวนกุหลาบวิทยาลัย และสำเร็จการศึกษาระดับปริญญาตรีที่ คณะครุศาสตร์อุตสาหกรรมและเทคโนโลยี ภาควิชาเทคโนโลยีและสื่อสารการศึกษา มหาวิทยาลัยเทคโนโลยีพระจอมเกล้าธนบุรี ซึ่งเข้ารับพระราชทานปริญญาบัตร ในวันที่ 12 พฤศจิกายน 2563 ณ ไบเทค บางนา โดยมีแฟนคลับมาร่วมแสดงความยินดีกว่า 4,000 คน
วงการบันเทิง .
คณาวุฒิถูกแมวมองจาก Bermb Family ภายหลังจัดตั้งเป็นบริษัท TB Entertainment มาชวนให้ทำงานในวงการ เขาปรากฏตัวครั้งแรกในฐานะนายแบบโฆษณาของ KFC ในปี 2558 อาชีพการแสดงของกลัฟก็ได้เริ่มขึ้น เมื่อเขาได้รับบทเป็น "ทรงกลด (ที)" (วัยหนุ่ม) ในละครเลือดมังกร ตอน "สิงห์" ของช่อง 3
ต้นปี 2562 มีการประกาศว่าคณาวุฒิ จะแสดงเป็น "ไทป์" หนึ่งในตัวละครหลักของ TharnType The Series ซึ่งซีรีส์เรื่องนี้เป็นการดัดแปลงจากนวนิยายที่มีชื่อเรื่องเดียวกันโดยนักเขียนที่ใช้นามปากกาว่า MAME ออกอากาศทางช่องวัน 31 
ต้นปี 2563 คณาวุฒิได้ปรากฏตัวในรายการโทรทัศน์ รายการเกี่ยวกับการอัปเดตข่าวสารกีฬาทางช่อง 9 เอ็มคอต เอชดี ซึ่งเป็นส่วนหนึ่งของโครงการฝึกงาน ออกอากาศเมื่อวันที่ 27 มกราคม จนถึงวันที่ 2 มีนาคม ตอนที่ 58-67 การปรากฏตัวของคณาวุฒิถูกตัดสั้นลงเพราะรายการต้องหยุดออกอากาศเนื่องจากการระบาดของCOVID-19 และในปีเดียวกันนี้กลัฟได้จัดคอนเสิร์ตครั้งแรกภายใต้ชื่องาน FIRST FAN CONCERT A THOUSAND STORIES OF GULF’S HAPPINESS Be My Wonderful Emoji. ในวันอาทิตย์ที่ 6 ธันวาคม ณ ธันเดอร์โดม เมืองทองธานี โดยมีทั้งแฟนไทยและแฟนอินเตอร์ของนักแสดงหนุ่มกลัฟที่มางานร่วมกว่า 2,500 ชีวิต ซึ่งบัตรคอนเสิร์ตขายหมดภายใน 2 นาที
ต้นปี 2564 “กลัฟ-คณาวุฒิ ไตรพิพัฒนพงษ์” ได้เปิดตัวในฐานะนักแสดงใหม่ของช่อง 3 หลังจากที่เคยมีผลงานการแสดงเรื่องแรกในละครเลือดมังกร ตอน "สิงห์"ในบท "ทรงกลด (ที)" (วัยหนุ่ม) โดยวันที่เยือนช่อง 3 อย่างเป็นทางการในฐานะนักแสดงในสังกัด ซึ่งภายในวันดังกล่าวบรรยากาศเต็มไปด้วยความชื่นมื่น มีแฟนคลับกว่า 300 ชีวิตมารอต้อนรับ ณ บริเวณลานตึกมาลีนนท์ โดยแฮชแท็กพุ่งขึ้นอันดับ 1 เทรนด์ทวิตเตอร์ไทย มีการกล่าวถึงกว่าล้านข้อความ โดยผลงานแรก คือ โปรเจกต์ CH3Plus The Moment: GULF The Next Stage Livestream Concert ซึ่ง “Gulf The Next Stage” เป็นคอนเสิร์ตออนไลน์บน CH3 Plus Premium ครั้งแรก มีการรับชมพร้อมกันกว่า 7,000 คน จาก 75 ประเทศทั่วโลก
ต้นปี 2565 คณาวุฒิได้เปิดตัวในฐานะหนึ่งในนักแสดงโปรเจกต์ละครชุดซีรีส์ของทางช่อง 3 ชื่อเรื่องว่า ดวงใจเทวพรหม ซึ่งเป็นภาคต่อของ สุภาพบุรุษจุฑาเทพ โดยเขารับบทเป็น หม่อมหลวงภูธเนศ จุฑาเทพ (คุณภู) ลูกชายของหม่อมราชวงศ์รัชชานนท์ จุฑาเทพ (คุณชายเล็ก) กับเจ้าสร้อยฟ้า พูคำวงศ์ (สร้อย) โดยโปรเจกต์ละครที่เขาได้รับบทบาทนั้น จะออกอากาศเป็นเรื่องแรกในบรรดาละครทั้ง 5 เรื่อง คือเรื่อง ลออจันทร์ ภาคต่อของ คุณชายรัชชานนท์ ปลายปี 2565 ภาพยนตร์เรื่องแรกของ คณาวุฒิกับทางช่อง 3 ก็ได้ฉายทางบนจอเงินให้เหล่าแฟนคลับและคนทั่วไปได้รับชม โดยภาพยนตร์มีชื่อเรื่องว่า "บัวผันฟันยับ" ในวันเปิดตัวภาพยนตร์ได้รับความสนใจอย่างล้นหลามทำให้แฮชแท็กพุ่งติดเทรนด์ทวิตเตอร์ และหนังสามารถกวาดรายได้ไปกว่า 100 ล้านทั่วประเทศ ถือได้ว่าเป็นภาพยนตร์ไทยเรื่องที่ 2 ของปี 2565 ที่ทำรายได้ทะลุร้อยล้าน และในเวลาเดียวกัน ละครเรื่องแรกของ คณาวุฒิกับทางช่อง 3 ก็ได้ออกอากาศ มีชื่อเรื่องว่า "" ซึ่งวันที่ออกอากาศละครตอนแรกได้กระแสตอบรับอย่างล้นหลามจนทำให้แฮชแท็กพุ่งติดเทรนด์ทวิตเตอร์อันดับ 2 ของโลก
ต้นปี 2566 คณาวุฒิได้เดินทางไปร่วมชมโชว์แฟชั่นวีคที่มิลาน ประเทศอิตาลี กับแบรนด์ Onitsuka Tiger หลังจากกลับมา คณาวุฒิ ก็ได้รับการแต่งตั้งเป็น Friend of the House ของแบรนด์ลักชัวรีอย่าง GUCCI ซึ่งถือเป็นคนที่ 2 ของประเทศไทย ผู้ชายคนแรกของประเทศไทยที่ได้รับการแต่งตั้ง และได้ร่วมชมโชว์แฟชั่นวีคของ GUCCI ณ กรุงโซล ประเทศเกาหลีใต้ ในฐานะ Friend of the House ตัวแทนของประเทศไทย ปลายปี 2566 กลัฟ คณาวุฒิ ได้มีโอกาสร่วมงานเพลงกับวง BALLISTIK BOYZ from EXILE TRIBE วงบอยแบนด์สัญชาติญี่ปุ่น ภายใต้การร่วมมือของ 2 ค่ายเพลงยักษ์ใหญ่ อย่าง LDH JAPAN และ High Cloud Entertainment ถือเป็นการร่วมงานระหว่างประเทศไทย-ญี่ปุ่น และก่อนสิ้นปี 2566 กลัฟ คณาวุฒิได้รับเกียรติให้เข้าร่วมงาน MTV VMAJ 2023 (MTV Video Music Awards Japan 2023) ณ เมืองโยโกฮามะ ประเทศญี่ปุ่น งานประกาศรางวัลที่ยิ่งใหญ่ที่สุดของญี่ปุ่น โดยกลัฟได้รับเกียรติให้ร่วมเดินพรหมแดง และขึ้นแสดงโชว์ในงานเวทีระดับโลก 
ต้นปี 2567 คณาวุฒิได้เดินทางไปมิลาน ประเทศอิตาลีเพื่อร่วมชมโชว์แฟชั่นวีคของแบรนด์ GUCCI ในฐานะ Friend of the House หลังจากกลับมา เขาได้ปล่อยซิงเกิ้ลเพลงแรกในชีวิตของเขา ชื่อว่าเพลง "Congratulations (ยินดีกับเธอ)" โดยได้ THE TOYS มานั่งแท่นโปรดิวซ์ ต่อมาเขากลับไปมิลาน ประเทศอิตาลี อีกครั้งเพื่อร่วมชมโชว์แฟชั่นวีคของแบรนด์ Onitsuka Tiger หลังจากกลับมา คณาวุฒิได้รับการแต่งตั้งจากแบรนด์ GUCCI ให้เป็น Brand Ambassador ผู้ชายคนแรกของประเทศไทย และเขายังได้เดินทางไปเมืองกัวลาลัมเปอร์ ประเทศมาเลเซีย เพื่อไปเปิดช๊อป Pop Up Store ในฐานะ Brand Ambassador ของแบรนด์ GUCCI 
คณาวุฒิ ไตรพิพัฒนพงษ์ถือเป็นนักแสดงไทยคนแรกที่มีภาพขึ้นจอดิจิตอล The Panoramix @ CentralWorld จอ LED Glass Wall ทั้งแผงของศูนย์การค้าเซ็นทรัลเวิลด์
งานพิธีกร.
สมัยเป็นนักศึกษาฝึกงาน คณาวุฒิเคยฝึกงานในฐานะนักข่าวภาคสนามและนักข่าวกีฬาของสถานีโทรทัศน์ช่อง 9 เอ็มคอตเอชดี
ออนไลน์